
	COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 


	Bucureşti,
	15.02.2017

	Nr.
	4c-6/519





    Către,

BIROUL PERMANENT AL

CAMEREI DEPUTAȚILOR

Vă înaintăm, alăturat, raportul asupra Proiectului de Lege pentru modificarea art.12 alin.(3) din Oronanţa de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, trimisă Comisiei pentru administraţie publică şi amenajarea teritoriului pentru examinare pe fond, în procedură obişnuită cu adresa nr. Plx. 530 din 7 noiembrie 2016.
Preşedinte, 

Cristian BUICAN 

	COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 


	Bucureşti,
	15.02.2017

	Nr.
	4c-6/519


Pl.x 530/2016
R A P O R T 

asupra proiectului de Lege pentru modificarea art.12 alin.(3) din Oronanţa de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată, prin adresa nr. Pl.x 530 din 7 noiembrie 2016, cu dezbaterea pe fond, în procedură obişnuită, asupra proiectului de Lege pentru modificarea art.12 alin.(3) din Oronanţa de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

Senatul în calitate de primă Cameră sesizată, a respins proiectul de lege în şedinţa din 17 octombrie 2016, cu respectarea prevederilor art.75 alin.(1) și (3) din Constituţia României, republicată.

La întocmirea prezentului raport, Comisia pentru administraţie publică şi amenajarea teritoriului a avut în vedere :

- avizul favorabil al Consiliului Legislativ, cu observații și propuneri, conform avizului  nr.318/6.04.2016.

- avizul favorabil al Comisiei juridice, de disciplină şi imunităţi (nr.Plx.530/2016 din 15 noiembrie 2016)
- avizul negativ al Comisiei pentru drepturile omului, culte și problemele minorităților naționale  (nr.PLx530/2016 din 29 decembrie 2016)

- punctul de vedere negativ al Guvernului (nr.291/05.10.2016) 

Proiectul de lege are ca obiect de reglementare modificarea art.12 alin.(3) din Ordonanţa de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, republicată, cu modificările şi completările ulterioare, în sensul includerii paşaportului în sfera noţiunii de „act de identitate”, în înţelesul legii.

Potrivit prevederilor art.61 din Regulamentul Camerei Deputaţilor, republicat,  membrii Comisiei au examinat propunerea legislativă, în şedinţa din 14 februarie 2017.

Din numărul total de 25 membri ai Comisiei pentru administraţie publică şi amenajarea teritoriului au participat la şedinţă 24 deputaţi. 

La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, în  calitate de invitat: doamna Maria Cristina Manda - subsecretar de stat din cadrul Ministerului Afacerilor Interne.

În urma examinării intervenției legislative şi a opiniilor exprimate, membrii Comisiei au hotărât cu majoritate de voturi (un vot împotrivă) întocmirea unui raport de respingere a proiectului de Lege pentru modificarea art.12 alin.(3) din Oronanţa de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, întrucât eliberarea actelor de identitate  este obligatorie pentru orice cetățean român, însă, acest lucru nu este valabil și pentru pașapoarte, eliberarea documentelor de călătorie depinzând strict de opțiunea fiecărei persoane care îndeplinește condițiile legale. Dacă pașaportul ar fi transformat în act de identitate, acesta ar echivala cu impunerea unei obligații absolut disproporționate și nejustificate în sarcina minorilor, respectiv aceea de a solicita să li se elibereze un document de călătorie la vârsta de 14 ani.

În raport cu obiectul şi conţinutul său, propunerea legislativă face parte din categoria legilor ordinare.

	PREŞEDINTE 
	SECRETAR,

	Cristian BUICAN
	Simona BUCURA-OPRESCU 


Sef serviciu, Sofia Chelaru 
Consilier parlamentar, Nicoleta Toma

